ઉલ્લેખનીય છે કે ગેસીયા બિનનફાકારક, ઉદ્યોગજગતમાં અગ્રણી અને ઉદ્યોગ-સંચાલિત સંગઠન છે. ગેસીયા ગુજરાતમાં આઈસીટી ઉદ્યોગનું એકમાત્ર મધ્યસ્થ પ્રતિનિધિ સંગઠન છે, જે ગુજરાતના વિવિધ ભાગોમાં 370થી વધુ સભ્યો ધરાવે છે. ગેસીયા ગુજરાતમાં સોફ્ટવેર, બીપીઓ-કેપીઓ, ટેલિકોમ-આઈએસપી અને ઈલેક્ટ્રોનિક્સ ઉદ્યોગના પ્રમોશન માટે ગુજરાત સરકાર સાથે ભાગીદારીમાં કામ કરે છે. એક રાજ્ય સ્તરની સંસ્થા તરીકે તે તેના સભ્યો, વ્યવસાયિકો અને સરકારી અધિકારીઓ સાથે સમાન સમસ્યાઓ અને નેટવર્કિંગ માટે ચર્ચા અને નિવારણ માટેનું એક માન્યતાપ્રાપ્ત પ્લેટફોર્મ પુરું પાડે છે.